open-index/open-wikipedia-markdown huggingface dataset:
1558

ஆண்டு **1558** (MDLVIII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சனவரி 7 &ndash; கைசு இளவரசர் பிரான்சிசு தலைமையில் பிரெஞ்சுப் படையினர் இங்கிலாந்தின் கலே நகரைக் கைப்பற்றினர்.
* ஏப்ரல் 24 &ndash; ஸ்காட்லாந்தின் முதலாம் மேரிக்கும், பிரான்சின் முதலாம் பிரான்சிசுக்கும் இடையில் நோட்ரே டேம் டி பாரிசில் திருமணம் நடந்தது.
* நவம்பர் 17 &ndash; கத்தோலிக்கரான முதலாம் மேரி இறந்ததை அடுத்து, அவரது ஒன்றுவிட்ட சகோதரியும்,  சீர்திருத்தத் திருச்சபையைச் சேர்ந்தவருமான எலிசபெத் இங்கிலாந்தின் அரசியாக முடிசூடி 44 ஆண்டுகள் ஆட்சி நடத்தினார்.

## பிறப்புகள்
* அந்தரே பூர்த்தாடோ தெ மென்டோன்சா, போர்த்துக்கேய இந்தியாவின் படைத்தளபதி, ஆளுனர் (இ. 1611)

## இறப்புகள்

## மேற்கோள்கள்
மாலிப்டினம் மூவாக்சைடு

**மாலிப்டினம் மூவாக்சைடு** *(Molybdenum trioxide)* என்பது MoO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், எந்தவொரு மாலிப்டினம் சேர்மத்திலிருந்தும் மாலிப்டினம் மூவாக்சைடை பெருமளவில் தயாரிக்க முடியும். ஆக்சிசனேற்ற வினையூக்கியாகச் செயற்படுவது இச்சேர்மத்தினுடைய முதன்மையான பயன்பாடு ஆகும். மேலும் பிற மாலிப்டினம் சேர்மங்களைத் தயாரிக்கவும் இது பயன்படுகிறது. 

மாலிப்டினம் மூவாக்சைடில் மாலிப்டினம் +6  ஆக்சிசனேற்ற நிலையில் காணப்படுகிறது.

## கட்டமைப்பு

வாயுநிலை, மாலிப்டினம் மூவாக்சைடில் மைய மாலிப்டினம் அணுவுடன் மூன்று ஆக்சிசன் அணுக்கள் இரட்டைப் பிணைப்பால் பிணைந்துள்ளன. திண்மநிலையில், நீரற்ற MoO3 சேர்மமானது சாய்சதுரப் படிகத்தில் உருத்திரிந்த MoO6 எண்முகங்களைக் கொண்டுள்ளது. விளிம்புகளுடன் பகிர்ந்து கொள்ளும் எண்முகங்கள் சங்கிலிகளாக உருவாகின்றன. இச்சங்கிலிகள் ஆக்சிசன் அணுக்களுடன் குறுக்கில் பிணைந்து அடுக்குகளை உருவாக்குகின்றன. ஒரு மாலிப்டினம் – ஆக்சிசன் பிணைப்பு குறைவாக உள்ள பிணைக்கப்படாத ஆக்சிசன் எண்முகத்தில் உள்ளது. 

## தயாரிப்பு

முதன்மைத் தாதுவான மாலிப்டினம் இரு சல்பைடை காற்றில் வறுப்பதன் மூலம் மாலிப்டினம் மூவாக்சைடு தொழில்முறையில் தயாரிக்கப்படுகிறது. 

2 MoS2 + 7 O2 → 2 MoO3 + 4 SO2

நீரிய சோடியம் மாலிப்டேட்டு கரைசலுடன் பெர்குளோரிக் அமிலத்தை சேர்த்து அமிலமாக்கல் வினைக்கு உட்படுத்தி ஆய்வகங்களில் மாலிப்டினம் மூவாக்சைடு தயாரிக்கப்படுகிறது. : 

Na2MoO4 + H2O + 2 HClO4 → MoO3(H2O)2 + 2 NaClO4

இவ்வினையில் உருவாகும் இருநீரேற்று விரைவாக நீரை இழந்து ஒருநீரேற்று வடிவ மாலிப்டினம் மூவாக்சைடு உருவாகிறது. இவ்விரண்டு நீரேற்றுகளும் அடர்த்தியான மஞ்சள் நிறத்தில் காணப்படுகின்றன. 

தண்ணீரில் மாலிப்டினம் மூவாக்சைடு சிறிதளவு கரைந்து மாலிப்டிக் அமிலத்தைத் தருகிறது. காரங்களுடன் சேர்ந்து மாலிப்டேட்டு எதிர்மின் அயனியை தருகின்ற நிலையிலில் மாலிப்டினம் மூவாக்சைடு இருக்கிறது. 

## பயன்கள்

பெருமளவில் மாலிப்டினம் உலோகத்தைத் தயாரிக்க மாலிப்டினம் மூவாக்சைடு பயன்படுகிறது. அரிமானத்தைத் தடுப்பதற்காக எஃகுடன் சேர்த்து கலப்புலோகம் தயாரிப்பதற்கு மாலிப்டினம் பெரிதும் உதவுகிறது. மாலிப்டினம் மூவாக்சைடுடன்  ஐதரசன் சேர்த்து உயர்வெப்பநிலைக்கு சூடுபடுத்தும் போது மாலிப்டினம் உலோகம் கிடைக்கிறது.
 
MoO3 + 3 H2 → Mo + 3 H2O

தொழிற்சாலைகளில் புரப்பீன் மற்றும் அமோனியாவை ஆக்சிசனேற்றம் செய்து அக்ரைலோநைட்ரைல் தயாரிக்கையில் மாலிப்டினம் மூவாக்சைடு இணை வினையூக்கியாக செயல்படுகிறது. 

அடுக்குக் கட்டமைப்பு மற்றும் Mo(VI)/Mo(V) இனச்சேர்க்கை எளிமை காரணமாக மாலிப்டினம் மூவாக்சைடு மின்வேதியியல் கருவிகள் மற்றும் மின்வேதியியல் வெளிப்பாடுகளில் பயன்படுகிறது .  பல்படிமங்களில் ஒரு வலிமையான நுண்ணுயிர் எதிர்ப்பு முகவராகவும் மாலிப்டினம் மூவாக்சைடு பரிந்துரைக்கப்படுகிறது. தண்ணீருடன் தொடர்பு கொள்ள நேரும்போது H+ அயனிகளை உருவாக்கி பாக்டீரியாக்களை அழிக்க மாலிப்டினம் மூவாக்சைடு பயன்படுகிறது. 

## மேற்கோள்கள்

## புற இணைப்புகள்
* 
* U.S. Department of Health and Human Services National Toxicology Program
* International Molybdenum Association 
* Los Alamos National Laboratory - Molybdenum

பகுப்பு:மாலிப்டினம்(VI) சேர்மங்கள்
பகுப்பு:ஆக்சைடுகள்
திருகோணமலை பிரதேச செயலாளர் பிரிவு

**திருகோணமலை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். ஆகும். இது இலங்கையின் கிழக்கு மாகாணத்தில் உள்ள [திருகோணமலை மாவட்டத்தில் உள்ளது. இங்கு 42 கிராம அலுவலர் பிரிவுகள் உள்ளன.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* Divisional Secretariats Portal 

பகுப்பு:திருகோணமலை மாவட்டப் பிரதேச செயலாளர் பிரிவுகள்
பிங் அட்ஸ்

thumb|'''Microsoft Advertising Logo'''
**Microsoft Advertising** (*Bing Ads*) (முன்னர் **மைக்ரோசொப்ட் அட்சென்டர்**, *Microsoft adCenter*) என்பது "சொடுக்கலுக்கு கொடுத்தல்" சேவையை  பிங், யாகூ! தேடல் தேடுபொறிகள் மூலம் வழங்குகிறது. சூன் 2015 இன்படி, பிங் விளம்பர சேவை அமெரிக்காவில் 33% பங்கு கொண்டுள்ளது.

## வரலாறு
பிங் அட்ஸ், 2006 ஆம் ஆண்டு மைக்ரோசாப்ட் நிறுவனத்தால் உருவாக்கப்பட்டது.

## உசாத்துணை

பகுப்பு:இணைய விளம்பரம்
கங்கை ஆறு புத்துயிர்ப்புத் திட்டம்

**கங்கை ஆறு புத்துயிர்ப்புத் திட்டம்** என்பது இந்தியாவில் ஓடும் கங்கை ஆற்றினை தூய்மைப்படுத்தும் நோக்கில் வடிவமைக்கப்பட்ட ஒரு திட்டமாகும். இந்திய நடுவண் அரசால் நிறுவப்பட்ட *சுத்தமான கங்கைக்கான தேசிய இயக்கம்* எனும் அமைப்பு, இத்திட்டத்தை இயக்குகிறது. குமுகாய அமைப்பாக பதிவு செய்யப்பட்டுள்ள இவ்வமைப்பு, இந்திய அரசின் நீர்வள அமைச்சகத்தின் கட்டுப்பாட்டின்கீழ் வருகிறது.

## கங்கா மந்தன்
திட்டத்தினை செயற்படுத்தும் ஒரு அங்கமாக *கங்கா மந்தன்* எனும் அமைப்பு 7 சூலை 2014 அன்று அமைக்கப்பட்டது. கொள்கை உருவாக்குபவர்கள், செயற்பாட்டாளர்கள், கல்வியாளர்கள், சுற்றுச்சூழல் அறிஞர்கள், சமய ஞானிகள், சமயத் தலைவர்கள் ஆகியோரை ஒருங்கிணைப்பது இவ்வமைப்பின் பொறுப்பாகும்.

## வெளி இணைப்புகள்
* சுத்தமான கங்கைக்கான தேசிய இயக்கம்

பகுப்பு:இந்தியாவில் நீர் மேலாண்மை
1560

ஆண்டு **1560** (MDLX) பழைய யூலியன் நாட்காட்டியில் திங்கட்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* சூலை 6 &ndash; இங்கிலாந்து, பிரான்சு, இசுக்கொட்லாந்து ஆகியவற்றிடையே எடின்பரோ உடன்பாடு எட்டப்பட்டது. பிரெஞ்சுப் படைகள் இசுக்கொட்லாந்தில் இருந்து திரும்ப அழைக்கப்பட்டன.
* ஆகஸ்டு 21 &ndash; வலய மறைப்பு ஐரோப்பாவில் அவதானிக்கப்பட்டது.
* செப்டம்பர் 29 &ndash; பதினான்காம் எரிக் சுவீடனின் அரசனாக முடிசூடினான்.
* டிசம்பர் 5 &ndash; 17-வயதான ஸ்காட்லாந்தின் முதலாம் மேரியின் முதலாவது கணவர் பிரான்சின் இரண்டாம் பிரான்சிசு இறந்ததை அடுத்து விதவையானார்.
* டிசம்பர் 6 &ndash; பிரான்சின் ஒன்பதாம் சார்லசு தனது 1-வது அகவையில் பிரான்சின் மன்னனானான்.
* முதலாவது அறிவியல் கழகம், Academia Secretorum Naturae, நாபொலி நகரில் ஆரம்பிக்கப்பட்டது.
* மங்கோலியர் கிங்காய் மாகாணத்தை ஊடுருவிக் கைப்பற்றினர்.
* இலங்கையில் மன்னார் நகரம் போர்த்துக்கீசரிடம் வீழ்ந்தது.
* தமிழகத்தில் நாயக்கர் ஆட்சி: சேவப்ப நாயக்கரின் ஆட்சி முடிவடைந்து அச்சுதப்ப நாயக்கனின் ஆட்சிக் காலம் தஞ்சாவூரில் ஆரம்பமானது.

## பிறப்புகள்
* தாமசு ஃஆரியட், ஆங்கிலேய வானியலாளர், கணிதவியலாளர் (இ. 1621)

## இறப்புகள்

## மேற்கோள்கள்
ரூபஸ் (பாறு)

**ரூபஸ்** (*Rufus The Hawk*) என்பது இங்கிலாந்தில் நடைபெறும் உலகின் பழமையான டென்னிஸ் போட்டியான விம்பில்டன் போட்டிகளின் பொழுது புறாக்களை விரட்ட பயன்படுத்தப்படும் பாறின் பெயராகும். விம்பில்டன் போட்டிகள் மட்டுமே இன்றும் புல்தரைகளில் விளையாடப்படுகிறது. புல்தரைகளில் புறாக்கள் வந்து அமர்ந்தால் அவற்றை பயங்கொள்ளச் செய்து விரட்ட ரூபஸ் பயன்படுத்தப்படுகிறது.

ரூபஸ் பாறு இந்த வேலையே கடந்த பதினைந்து வருடங்களாக செய்து வருவது குறிப்பிடத்தக்கது. இந்த பருந்து 2012 ஒலிம்பிக் போட்டிகளின் பொழுதும் பறவைகளை விரட்ட பயன்படுத்தப்பட்டது. ருபுஸ் பாறுக்கு முகநூல் மற்றும் டுட்டர் தளத்தில் கணக்குகள் உள்ளன.

விம்பில்டன் போட்டி நிர்வாகத்தினர் ருபுஸுக்கு புகைப்படத்துடன் கூடிய பணியாளர் அட்டை வழங்கியுள்ளனர். அடையாள அட்டையில் ருபஸின் பணி பறவைகளை விரட்டுபவர் என்று குறிப்பிடப்பட்டுள்ளது.

## மேற்கோள்கள்

பகுப்பு:தனிப்பட்ட பறவைகள்
குரோக்கோடைல் (1996 திரைப்படம்)

**குரோக்கோடைல்** () 1996ல் வெளிவந்த தென்கொரியத் திரைப்படமாகும். இதனை கிம் கி-டக் எழுதி இயக்கியிருந்தார். இதுவே கிம் கி-டக் முதல் இயக்கமாகும். இத்திரைப்படத்தில் சோ ஜே- ஹியான் மற்றும் ஆன் ஜே-ஹாங் ஆகியோர் முக்கிய கதாப்பாத்திரத்தில் நடித்திருந்தனர்.

ஆற்று பாலத்தின் அடியில் வாழுகின்ற விளிம்பு நிலை மனிதர்களைப் பற்றி இத்திரைப்படம் அமைந்திருந்தது.

## கதைச் சுருக்கம்
சியோலில் ஹான் ஆற்றின் கரையோரம் வசிக்கும் ஒருவன், அங்கு தற்கொலை செய்து கொள்ள வரும் ஒரு பெண்ணைக் காப்பாற்றுகிறான். இவர்கள் இருவருக்குமிடையேயான வாழ்க்கையை இப்படம் சொல்கிறது.

## நடிகர்கள்
* சோ ஜே- ஹியான்
* ஆன் ஜே-ஹாங்

## இவற்றையும் காண்க

## வெளி இணைப்புகள்
* 
* 

பகுப்பு:1996 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய நாடகத் திரைப்படங்கள்
பகுப்பு:தென் கொரிய சுதந்திரத் திரைப்படங்கள்
பகுப்பு:கிம் கி-டக் இயக்கிய திரைப்படங்கள்
பகுப்பு:அறிமுக இயக்குநர் திரைப்படங்கள்
வின்சென்ட் அசோகன்

**வின்சென்ட் அசோகன்** ஓர் இந்தியத் திரைப்பட நடிகர் ஆவார். தமிழ், மலையாளம், கன்னடம், தெலுங்கு உள்ளிட்ட இந்திய மொழித் திரைப்படங்களில் நடித்து வருகிறார். சரத்குமார் நடித்த ஏய் திரைப்படத்தின் மூலமாக தமிழ்த் திரைப்படத்துறையில் அறிமுகமானார்.

## வாழ்க்கைக் குறிப்பு
### தனிப்பட்ட வாழ்க்கை
இவர், நன்கறியப்பட்ட தமிழ்த் திரைப்பட நடிகர் எஸ். ஏ. அசோகனின் மகனாவார். இவருக்கு மனைவியும் இரண்டு மகன்கள் உள்ளனர்.

### திரை வாழ்க்கை
ஏ. வெங்கடேஷ் இயக்கத்தில் வெளிவந்த ஏய் திரைப்படத்தில் வில்லன் நடிகராக அறிமுகமானார். ஏறத்தாழ 30 திரைப்படங்களில் நடித்துள்ளார்.

## நடித்த திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:சென்னை நடிகர்கள்
பகுப்பு:1965 பிறப்புகள்
இன்போலிங்க்ஸ்

**இன்போலிங்க்ஸ் (Infolinks)** என்பது ஒரு இணைய விளம்பர வருவாய் ஈட்டு அமைப்பாகும்.
இது பிற இணைய விளம்பர நிறுவனத்துடன் இணைந்து வேலை செய்ய முடியும். இன்போலிங்க்ஸ் பல விளம்பர வடிவங்கள் உள்ளன.

## தலைமையகம்
இன்போலிங்க்ஸ் தலைமையகம் பாலோ ஆல்டோ, கலிபோர்னியாவில் உள்ளது.

## வரலாறு
இன்போலிங்க்ஸ் நிறுவனம் 2007 ஆம் ஆண்டு ஒரேன் டோப்றோணஸ்க்கி மற்றும் யறிவ் தவிதோவிச் மூலம் நிறுவப்பட்டது

## References

பகுப்பு:இணைய விளம்பரம்
1559

ஆண்டு **1559** (MDLIX) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சனவரி &ndash; எசுப்பானியாவின் இரண்டாம் பிலிப்பு 14 வயதான வலோயிசின் எலிசபெத் என்பவரை மூன்றாவது மனைவியாகத் திருமணம் புரிந்தார்.
* சனவரி 15 &ndash; இங்கிலாந்தின் முதலாம் எலிசபெத் வெஸ்ட்பின்சுடர் மடத்தில் இங்கிலாந்தின் அரசியாக முடிசூடினார்.
* பெப்ரவரி 27 &ndash; இங்கிலாந்தின் முதலாம் எலிசபெத் இங்கிலாந்து திருச்சபையை நிறுவினார்.
* சூலை 10 &ndash; பிரான்சின் இரண்டாம் என்றி விபத்து ஒன்றில் இறந்ததை அடுத்து அவரது மகன் இரண்டாம் பிரான்சிசு பிரான்சின் மன்னனானான்.
* ஆகஸ்டு 15 &ndash; 1,500 ஆண்களைக் கொண்ட 13 கப்பல்களில் எசுப்பானிய மதப்பரப்புனர்கள் வேராகுரூசு நகரில் இருந்து அமெரிக்காவின் புளோரிடாவுக்கு வந்து சேர்ந்தனர்.
* செப்டம்பர் 19 &ndash; புளோரிடாவில் வந்திறங்கிய சில் வாரங்களில் எசுப்பானிய மதப்பரப்புனர்கள் அங்கு இடம்பெற்ற சூறாவளியினால் பெரும் அழிவைச் சந்தித்தனர். நூற்றுக்கணக்கானோர் உயிரிழந்தனர். ஐந்து கப்பல்கள் அழிந்தன. மேலும் பட்டினியாலும், தாக்குதல்களினாலும் பெரும் அழிவைச் சந்தித்த அவர்கள் தமது திட்டத்தை 1561 இல் கைவிட்டனர்.
* செப்டம்பர் 21 &ndash; 15-வயது இரண்டாம் பிரான்சிசு பிரான்சின் அரசனாக அதிகாரபூர்வமாக முடிசூடினான்.
* போர்த்துகலுக்கான பிரெஞ்சுத் தூதுவர் சீன் நிக்கொட் மூக்குப்பொடியை பிரான்சில் அறிமுகப்படுத்தி, புகையிலையின் மருத்துவ குணங்களை விளக்கினார்.

## பிறப்புகள்
* சூலை 22 &ndash; பிரின்டிசி நகர லாரன்சு, இத்தாலியப் புனிதர் (இ. 1619)

## இறப்புகள்

## மேற்கோள்கள்
சமாரிடன் கேர்ள்

**சமாரிடன் கேர்ள்** () 2004ல் வெளிவந்த தென் கொரியத் திரைப்படமாகும். இதனை கிம் கி-டக் எழுதி இயக்கியிருந்தார்.

## கதை
ஐரோப்பாவிற்கு செல்ல ஆசைப்படும் இரு பெண்கள் யோ-ஜின் மற்றும் ஜே-யியோங். இவர்கள் அதற்காக பணம் சேர்க்க பால்வினைத் தொழிலில் ஈடுபட முடிவெடுக்கிறார்கள். யோ-ஜின் அதற்காக நபர்களை தேடிக் கண்டுபிடிக்கவும், காவல் அதிகாரிகள் வருவதை கண்காணிக்கவும் செய்கிறாள். ஜே-யியோங் பாலியல் தொழிலாளியாக இருக்கிறாள். கிடைக்கும் பணத்தினை யோ-ஜின் சேமித்து வைக்கிறாள். தனக்காக பாலியல் தொழிலாளியாக தன் தோழி துன்பப் படுவதையும், அதில் கிடைக்கும் பணத்தினை தானே வைத்துக் கொள்வதையும் நினைத்து யோ-ஜின் வருத்தப்படுகிறாள். ஆனால் ஜே-யியோங் இது கடினமாக இல்லை என்றும், தன்னிடம் வருபவர்கள் நல்லவர்கள் என்றும் கூறுகிறாள். இந்தியாவில் வசுமித்ரா என்ற பெண் இருந்ததாகவும், அவளிடம் பாலியல் இச்சைக்கு வருகின்றவர்கள் பின்னாளில் புத்த பிச்சுக்களாக மாறிவிடுவார்கள் என்றும், அவளைப் போலவே தானும் மாறிவிட்டதாக கூறுகிறாள். தன்னை வசுமித்ரா என்று அழைக்கும் படியும் தன் தோழியிடம் கூறுகிறாள்.

வசுமித்ரா தன்னுடைய தோழியிடம் வாடிக்கையாளரின் தொழில், அவர்கள் இவளுடைய பணிக்கு கொடுக்கும் பாராட்டுகள் என அனைத்தையும் பகிர்ந்து கொள்கிறாள். ஒரு முறை இசையமைப்பாளருடன் மகிழுந்தில் வந்து, தன் தோழியையும் உணவருந்த அழைக்கிறாள். ஆனால் யோ-ஜின் அவளைக் கடிந்து கொள்கிறாள். இசையமைப்பாளரை தனக்கு பிடித்துள்ளதாகவும், அவர் தனக்காக ஒரு பாடல் பாடியதாகவும் கூறுகிறாள். இந்தத் தொழிலை விட்டுவிடலாம் என்று யோ-ஜின் கூறியும், அதில் தவறில்லை தொடர்வோம் என வசுமித்ரா சமாதானம் செய்கிறாள். ஒரு நாள் யோ-ஜின் காவலதிகாரிகள் வருவதை கவனிக்காமல் விட, வசுமித்தாரா ஜன்னல் வழியே விழுந்து காயமடைகிறாள். தன் தோழியை மருத்துவமையில் சேர்க்கும் யோ-ஜினிடம் வசுமித்திரா அந்த இசையமைப்பாளரை பார்க்க வேண்டுமென கூறுகிறாள்.

இசையமைப்பாளரிடம் செல்லும் யோ-ஜின், தன் தோழியின் நிலையை எடுத்துக் கூறி தன்னுடன் மருத்துவமைக்கு வர வேண்டுகிறாள். ஆனால் இசையமைப்பாளரோ அவள் கலவிக்கு சம்மதித்தால் தான் வருவதாக கூறுகிறான். அதற்கும் சம்மதம் தெரிவிக்கும் யோ-ஜின். இசையமைப்பாளரை மருத்துவமைக்கு கூட்டிசெல்லும் முன்பே வசுமித்ரா இறந்துவிடுகிறாள். தன்னுடைய ஆசையால்தான் ஜே-யியோங் இறந்துவிட்டதாகவும், அவள் அடைந்த துன்பத்தைப் போல தானும் அடையவேண்டுமென பாலியல் தொழிலாளியாக மாறி முன்பு வசுமித்ரா சென்ற வாடிக்கையாளர்களிடம் செல்கிறாள். இதனை அறிந்த யோ-ஜின் தந்தை அவளுடைய வாடிக்கையாளர்களை கடுமையாக சாடுகிறார்.

வாடிக்கையாளர்களில் ஒருவனை குடும்பத்தினர் முன்பு அடித்து, தன் மகள் வயதை ஒத்த பெண்ணுடன் இவன் தவறாக நடந்து கொள்கிறான் என்று கூறிவிடுகிறார். அந்த வாடிக்கையாளர் தற்கொலை செய்துகொள்கிறார். மறுமுறை தன்னுடைய மகளான யோ-ஜினிடம் வரும் வாடிகையாளரை கொலையும் செய்துவிடுகிறார். இதனால் காவல்துறை அவரை அழைத்துச் செல்கிறது. தந்தையும் இல்லாமல் தோழியும் இல்லாமல் தனித்திருக்கிறாள் யோ-ஜின்.

## நடிப்பு
*கேவக் ஜி-மின் 
*ஹான் யோ-ரிம்

## வரவேற்பும் விருதும்
சமாரிடன் கேர்ள் திரைப்படம் கொரியாவில் வசுல் சாதனை புரியவில்லை என்றாலும், 2004 ல் பெர்லின் சர்வதேசத் திரைப்பட விழாவில் சில்வர் பீர் விருதினை வென்றது. மற்ற சர்வதேச திரைப்பட விழாவிலும் கவனம் பெற்றது.

## ஆதாரங்கள்

## வெளி இணைப்புகள்
*

பகுப்பு:2004 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய சுதந்திரத் திரைப்படங்கள்
பகுப்பு:கிம் கி-டக் இயக்கிய திரைப்படங்கள்
1561

ஆண்டு **1561** (MDLXI) பழைய யூலியன் நாட்காட்டியில் புதன்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* மே 8 &ndash; மத்ரித் நகரம் எசுப்பானியாவின் தலைநகராக இரண்டாம் பிலிப்பு மன்னரால் அறிவிக்கப்பட்டது.
* சூன் 6 &ndash; சுவீடன் லிவோனியாவை (இன்றைய எசுத்தோனியா) கைப்பற்றியது.
* சூலை 12 &ndash; மாஸ்கோவில் புனித பசில் பேராலயம் கட்டி முடிக்கப்பட்டது.
* உரூய் லோப்பசு டி செகூரா எசுப்பானியாவில் சதுரங்கத்தில் புதிய நுட்பங்களைக் கண்டுபிடித்தார்.
* யாழ்ப்பாணத்தில் முதலாம் சங்கிலியின் ஆட்சி முடிவுக்கு வந்தது.

## பிறப்புகள்
* சனவரி 22 &ndash; சேர் பிரான்சிஸ் பேக்கன், ஆங்கிலேய மெய்யியலாளர், அறிவியலாளர் (இ. 1626)

## இறப்புகள்

## மேற்கோள்கள்
1562

ஆண்டு **1562** (MDLXII) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* மார்ச் 1 &ndash; பிரான்சில் கூகனோட்டுகள் எனப்படும் பிரெஞ்சு சீர்திருத்தத் திருச்சபையைச் சேர்ந்த 80 இற்கும் அதிகமானோ தீவிட-கத்தோலிக்கர்களால் படுகொலை செய்யப்பட்டனர். பிரான்சில் மதத்துக்கான முதலாவது போர் ஆரம்பமானது. சீர்திருத்தவாதிகளின் படைகள் பிரான்சின் பல நகரங்களைக் கைப்பற்றினர்.
* மே 1 &ndash; பிரெஞ்சு மாலுமி சான் ரிபால்ட் புளோரிடாவில் கரையிறங்கி கூகனோட்டுகளின் குடியேற்றத்தை அங்கு ஆரம்பித்தார்.
* அக்டோபர் &ndash; சியேரா லியோனியில் இருந்து கரிபியனின் லா எசுப்பானியோலாவுக்கு அடிமைகளைக் கொண்டு செல்லும் வணிகத்தை இங்கிலாந்தின் கடற்படைத் தளபதி ஜோன் ஹோக்கின்சு ஆரம்பித்தார்.
* முக்லாயப் பேரரசர் அக்பர் மத்தியப் பிரதேசத்தின் மால்வாவைக் கைப்பற்றினார். மால்வாவின் கடைசி சுல்தான் பாசு பகதூர் தப்பியோடினான்.

## பிறப்புகள்

## இறப்புகள்

## மேற்கோள்கள்
1563

ஆண்டு **1563** (MDLXIII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சூலை 28 &ndash; ஆங்கிலேயர்கள் லே ஆவர் நகரை பிரெஞ்சுப் படைகளிடம் இழந்தனர்.
* ஆகத்து 13 &ndash; சுவீடன் மீது டென்மார்க்-நோர்வே போரை அறிவித்தது.

## பிறப்புகள்
* ஜோகனஸ் அல்தூசியஸ், செருமானிய அரசியல் மெய்யியலாளர் (இ. 1638)

## இறப்புகள்

## மேற்கோள்கள்
இட ஒதுக்கீடு, இந்திய நாடாளுமன்றம்

பட்டியல் சமூகத்தினரும் பட்டியல் பழங்குடியினரும் இந்திய அரசியலில் பங்களிக்கும் விதமாக, இந்திய நாடாளுமன்றத்திற்கு 22 சதவீத தொகுதிகள் **இட ஒதுக்கீடு** செய்யப்பட்டுள்ளது. அதில்  பட்டியல் சமூகத்தவர்களுக்கு 84 தொகுதிகளும், பட்டியல் பழங்குடி மக்களுக்கு 47 தொகுதிகளும் இட ஒதுக்கீடு செய்யப்பட்டுள்ளது. இவ்வாறு ஒதுக்கப்பட்ட தொகுதிகளை தனித்தொகுதி என்பர்.

## இட ஒதுக்கீட்டுச் சட்டம்
இந்திய அரசியல் அமைப்புச் சட்டம், பகுதி 330, மக்கள் பிரதிநிதித்துவச் சட்டம், 1950, பிரிவு 3 (Article 330 of the Constitution of India read with Section 3 of the R. P. Act, 1950) மற்றும் 2008-ஆம் ஆண்டில் திருத்தப்பட்ட மக்கள் பிரதிநிதித்துவச் சட்டம் 1950-இன் படியும்,  (Representation of People Act, 1950 as amended vide Representation of People (Amendment) Act, 2008) ஒவ்வொரு மாநிலத்திலும் உள்ள பட்டியல் சமூகத்தவர்கள் மற்றும் பட்டியல் பழங்குடியினரின் மக்கள் தொகைக்கு ஏற்ப, நாடாளுமன்ற மக்களவைத் தேர்தலில், மாநிலங்கள் வாரியாக தொகுதிகள் இட ஒதுக்கீடு செய்யப்படுகிறது.

## தமிழ் நாட்டில்
தமிழ்நாட்டில், பட்டியல் சமூகத்தவர்களுக்கு 7 நாடாளுமன்ற தொகுதிகளும்; 44 சட்டமன்ற தொகுதிகளும் இட ஒதுக்கீடு செய்யப்பட்டுள்ளது. பட்டியல் பழங்குடிகளுக்கு 2 சட்டமன்ற தொகுதிகள் ஒதுக்கப்பட்டுள்ளது.

## மேற்கோள்கள்

பகுப்பு:இந்தியாவில் இட ஒதுக்கீடு
பகுப்பு:இந்திய நாடாளுமன்றம்
பகுப்பு:இந்திய மக்களவைத் தொகுதிகள்
தனித் தொகுதிகள், தமிழ்நாடு சட்டமன்றம்

**தனித் தொகுதிகள், தமிழ்நாடு சட்டமன்றம்**, பட்டியல் சமூகத்தினரும், பட்டியல் பழங்குடியினரும்  தமிழ்நாடு சட்டமன்றத்தில் பிரதிநிதித்துவம் பெறும் வகையில், இந்திய அரசு, பட்டியல் சமூகத்தினருக்கு 44 சட்டமன்றத் தொகுதிகளையும்; பட்டியற் பழங்குடி மக்களுக்கு 2 சட்டமன்றத் தொகுதிகளையும் தனித்தொகுதிகளாக அறிவித்துள்ளது.

## பட்டியற் சமூகத்திற்கான தனித் தொகுதிகள்

## பட்டியற் பழங்குடி மக்களுக்கான தனித் தொகுதிகள்

## தமிழ்நாட்டில் நாடாளுமன்றத் தனித் தொகுதிகள்
இந்திய நாடாளுமன்றத்திற்கு பட்டியல் சமூகத்தினருக்காக  ஏழு தனித்தொகுதிகள் ஒதுக்கீடு செய்யப்பட்டுள்ளது. அவைகள்;

## மேற்கோள்கள்
 

*
பகுப்பு:தமிழக அரசியல்
மாலிப்டினம் முச்சல்பைடு

**மாலிப்டினம் முச்சல்பைடு** *(Molybdenum trisulfide)* என்பது MoS3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், அடர் பழுப்பு நிறத்தில் திண்மமாகக் காணப்படும் இச்சேர்மம் நீரில் கரைவதில்லை. மாலிப்டினம்(VI) சல்பைடு மற்றும் மாலிப்டினம் டிரைசல்பைடு என்ற பெயர்களாலும் இது அழைக்கப்படுகிறது.

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:சல்பைடுகள்
அட்டாளைச்சேனை பிரதேச செயலாளர் பிரிவு

**அட்டாளைச்சேனை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 32 கிராம அலுவலர் பிரிவுகளைக் கொண்டுள்ளது.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* Divisional Secretariats Portal 

பகுப்பு:அம்பாறை மாவட்டப் பிரதேச செயலாளர் பிரிவுகள்
அந்தமானியப் பழங்குடிகள்

thumb|right|அந்தமானிய ஆண்கள், ஆண்டு,1875
thumb|அந்தமானியப் பழங்குடிப் பெண்கள், 1876
thumb|right|200px|வில்-அம்புகளுடன் மீன்களை வேட்டையாடும் அந்தமானியப் பழங்குடி மக்கள்

**அந்தமானியப் பழங்குடிகள்** (Andamanese people)  வங்காள விரிகுடாவில் அமைந்துள்ள இந்தியாவின் அந்தமான் தீவுகளில் காலம் காலமாக வாழும் பழங்குடி மக்கள் ஆவர். இவர்கள் வெளி உலகத்துடன் தொடர்பற்ற மக்கள் ஆவர்.
ஏறத்தாழ 26,000 ஆண்டுகளுக்கு முன்னர், ஆப்பிரிக்காவிலிருந்து அந்தமான் தீவுகளில் குடியேறிய குள்ளமான அந்தமானியப் பழங்குடிகள் தென்கிழக்காசியாவின் நெகிரிட்டோ இன மக்களைப் போன்று தோற்றமளிக்கின்றனர்.
அந்தமானியப் பழங்குடி மக்கள் கூட்டாக வாழும் இயல்பினர். உணவிற்கு மீன்கள் மற்றும் விலங்குகளை வேட்டையாடியும், காய், கனிகளை பறித்தும்,  கிழங்கு மற்றும் அரிய வேர்களையும் தோண்டித் தின்பர்.

18-ஆம் நூற்றாண்டின் இறுதியில் அந்தமானியப் பழங்குடி மக்களின் எண்ணிக்கை 7,000 எனக் கணக்கிட்டுள்ளனர். மானிடவியலாளர்கள், அந்தமானியப் பழங்குடி மக்களை அவர்களின் வேறுபட்ட பண்பாடு, நாகரீகம், அணியும் சின்னங்கள், பேசும் மொழிகளை வைத்து ஐந்து பிரிவாக பிரித்துள்ளனர். அவர்களில் முக்கியமானவர்கள் பெரிய அந்தமானியப் பழங்குடி மக்கள் ஆவர்.
நோய்த் தொற்று காரணமாக இவர்களின் மக்கள் தொகை குன்றி, தற்போது  400 முதல் 500 பேர் மட்டுமே  உள்ளனர்.

அந்தமானியப் பழங்குடி மக்களை இந்திய அரசு பட்டியல் பழங்குடி மக்கள் பிரிவில் சேர்த்துள்ளனர்.

## தொடர்புடைய இனக்குழுக்கள்
* ஜாரவா பழங்குடியினர்
* ஒன்கே மக்கள்
* செண்டினல் மக்கள்

## மேற்கோள்கள்


## வெளி இணைப்புகள்
*News by Survival International
*Videos by Survival International-காணொளி 

பகுப்பு:இந்தியப் பழங்குடிகள்
பகுப்பு:அந்தமான் நிக்கோபார் தீவுகளின் இனக்குழுக்கள்
பகுப்பு:இந்திய இனக்குழுக்கள்
மாலிப்டினம் அறுபுளோரைடு

**மாலிப்டினம் அறுபுளோரைடு** *(Molybdenum hexafluoride)* என்பது MoF6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், நிறமற்ற திண்மமாக  காணப்படும் இச்சேர்மம் அறை வெப்பநிலைக்குச் சற்றுக் கீழான வெப்ப நிலையிலேயே உருகத்தொடங்குகிறது. மாலிப்டினத்தின் உயர்நிலை புளோரைடான இது நீராற்பகுப்பு வினையில் நிலைப்புத்தன்மை அற்றதாக உள்ளது. அறியப்பட்டுள்ள 17 இருபடி அறுபுளோரைடுகளில் மாலிப்டினம் அறுபுளோரைடும் ஒன்றாகும்.

## தயாரிப்பு

மாலிப்டினம் உலோகம் அதிகப்படியான புளோரின் வாயுவுடன் நேரடியாக வினைபுரிந்து மாலிப்டினம் அறுபுளோரைடு உருவாகிறது.

: Mo + 3 F2 → MoF6

MoO2F2 மற்றும் MoOF4 ஆகியன குறிப்பிடத்தக்க மாசுக்களாக இதனுடன் கலந்துள்ளன.

## வினைகள்

மாலிப்டினம் அறுபுளோரைடு அறை வெப்பநிலையில் திரவநிலையில் காணப்படுகிறது. தண்ணீருடன் தீவிரமாக வினைபுரிந்து ஐதரோ புளோரிக் அமிலம் மற்றும் மாலிப்டினம் ஆக்சைடுகளைத் தருகிறது.

## வடிவமைப்பு

−140 ° செ வெப்பநிலையில் மாலிப்டினம் அறுபுளோரைடு இடக்குழு Pnma உடன் சாய்சதுர வடிவமைப்பில் படிகமாகிறது. மேலும் a = 9.394 Å, b = 8.543 Å, and c = 4.959 Å என்ற அணிக்கோவை அளபுரு மதிப்புகளையும் கொண்டுள்ளது. ஒவ்வொரு அலகு கூட்டிலும் நான்கு வாய்ப்பாட்டு அலகுகள் காணப்படுவதால் மாலிப்டினம் அறுபுளோரைடின் அடர்த்தி 3.50 கி•செ,மீ−3 ஆகும். அறுகோண நெருக்கப் பொதிவு கட்டமைப்பில் புளோரின் அணுக்கள் நிரப்பப்பட்டுள்ளன.

திரவ மற்றும் வாயு நிலைகளில் MoF6 சேர்மமானது புள்ளித் தொகுதி Oh உடன் எண்முக மூலக்கூற்று வடிவமைப்பைப் பெற்றுள்ளது. Mo–F பிணைப்பு இடைவெளி 1.817 Å. ஆகும்.

## பயன்கள்

அணு மின் நிலையங்களில் யுரேனியம் அணுவைப் பிளக்கும் போது விளைபொருளாக மாலிப்டினம் இருப்பதால், மாலிப்டினம் அறுபுளோரைடு ஒரு மாசாக யுரேனியம் அறுபுளோரைடில் கலந்துள்ளது. இவ்வாறே குறைகடத்தி தொழிற்சாலைகளில் பயன்படும் தங்குதன் அறுபுளோரைடிலும் இதுவொரு மாசாகக் கலந்துள்ளது. மிதமாக உயர்த்தப்பட்ட வெப்பநிலையில் WF6-MoF6 கலவையைக் கொண்டு மாலிப்டினம் உட்பட எண்ணற்ற தனிமங்களில் இருந்து MoF6 சேர்மத்தை நீக்க முடியும்.

## மேற்கோள்கள்

பகுப்பு:மாலிப்டினம்(VI) சேர்மங்கள்
பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:மாலிப்டினம் ஆலைடுகள்
மாலிப்டினம்(V) புளோரைடு

**மாலிப்டினம்(V) புளோரைடு** *(Molybdenum(V) fluoride)* என்பது MoF5  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மஞ்சள் நிறப்படிகங்களாகக் காணப்படும் மாலிப்டினம்(V) புளோரைடு ஒரு நல்ல ஆக்சிகரணியாக செயல்படுகிறது. மாலிப்டினம் பெண்டாபுளோரைடு என்ற பெயராலும் இச்சேர்மம் அழைக்கப்படுகிறது. பெரும்பாலான பெண்டாபுளோரைடுகளைப் போல இதுவும் நாற்படியாகக் காணப்படுகிறது.

## தயாரிப்பு
மாலிப்டினமும் மாலிப்டினம் அறுபுளோரைடும் சேர்ந்து வினைபுரிந்து மாலிப்டினம்(V) புளோரைடு உருவாகிறது

:Mo + 5 MoF6  →  6 MoF5

மாலிப்டினம் அறுபுளோரைடை பாசுபரசு முப்புளோரைடு அல்லது தங்குதன் அறுகார்பனைலுடன்  சேர்த்து ஒடுக்குவதன் மூலமோ அல்லது 900 °செல்சியசு வெப்பநிலையில் தனிம மாலிப்டினத்தை புளோரினுடன் சேர்த்து ஆக்சிசனேற்றம் செய்வதன் மூலமோ தயாரிக்கலாம்.

சுமார் 165 °செல்சியசு வெப்பநிலையில், இது டெட்ரா- மற்றும் அறுபுளோரைடுக்கு சமமற்றதாக விகிதாச்சாரம் அற்று பிரிகிறது.:
:2 MoF5  →  MoF4  +  MoF6

## மேற்கோள்கள்

பகுப்பு:மாலிப்டினம்(V) சேர்மங்கள்
பகுப்பு:புளோரைடுகள்
பகுப்பு:மாலிப்டினம் ஆலைடுகள்
பாலுணர்வுக் கிளர்ச்சியக இதழ்

**பாலுணர்வுக் கிளர்ச்சியக இதழ்** (**வயது வந்தோர்க்கான இதழ்**, அல்லது **பாலியல் இதழ்**; *Pornographic magazine*) என்பது ஆபாசத்தைத் தூண்டும் கதைகள் மற்றும் நிர்வாணப் படங்களைக் கொண்ட இதழ் ஆகும். இதில் சுய இன்பம், வாய் அல்லது ஆசன வாய் பாலியல் அல்லது உடலுறவு பற்றிய தகவல் இருக்கும்.

1950 ஆம் ஆண்டு, பாலுணர்வுக் கிளர்ச்சியக இதழ்கள் அதிகம் வெளிவர ஆரம்பித்தது. 1952 இல் மார்டன் மன் இதழும் 1953 இல் பிளேபாய் இதழும் ஆரம்பிக்கப்பட்டன. ஓரினச் சேர்க்கை இதழ்களும் அதிகம் வெளிவர ஆரம்பித்தன. பிஸீக் பிக்டோரியல் இதழ் 1951 இல் போப் மீஜேர் என்பவரால் ஆரம்பிக்கப்பட்டது.

## ஆதாரங்கள்

பகுப்பு:பாலுணர்வுக் கிளர்ச்சியம்
எக்ஸ்எக்ஸ்எக்ஸ்சர்ச்.காம்

**எக்ஸ்எக்ஸ்எக்ஸ்சர்ச்.காம்** வணிக நோக்கம் இல்லாத கிறித்துவ வலைதளம். இத்தளம் பாலுணர்வுக் கிளர்ச்சியால் துன்பப்படும் நபர்களுக்கு உதவுவதை நோக்கமாகக் கொண்டது. இந்த நிறுவனம் தன்னுடைய வலைதளத்தின் நோக்கத்தினை "கிறிஸ்துவ பாலியல் தளம்  பாலியலால் பாதிக்கப்பட்டவர்களுக்கு விழிப்புணர்வு, வெளிப்படைத்தன்மை மற்றும் பொறுப்பு கொண்டு வடிவமைக்கப்பட்டுள்ளது" என்று கூறுகிறது."

## மேற்கோள்கள்

## வெளியிணைப்புகள்
* 
* Fireproof Ministries 
* 

பகுப்பு:பொறுப்பாண்மை மென்பொருள்கள்
பகுப்பு:கிறித்துவ வலைதளங்கள்
பகுப்பு:பாலுணர்வுக் கிளர்ச்சியம்
பகுப்பு:கிறித்துவத்தில் பாலியல்
கோபுரக்கலை மரபு (நூல்)

**கோபுரக்கலை மரபு**,குடவாயில் பாலசுப்ரமணியன் எழுதிய, கோபுரக் கலையின் நுணுக்கங்களைப் பற்றிய நூலாகும்.  

## அமைப்பு
இந்நூல் கோபுரக்கலை தோற்றம் தொடங்கி அதன் வடிவங்கள், தத்துவம், கோபுரக் கட்டடக்கலை வளர்ந்த திறம், இடம் பெயர்ந்து எழுந்த கோபுரங்கள், கோபுரங்களில் கலைக்கூறுகள், கோபுரப் பதிவுகளில் வரலாற்று வெளிப்பாடு உள்ளிட்ட ஐந்து தலைப்புகளைக் கொண்டு அமைந்துள்ளது. பின்னிணைப்பாக கோபுர லட்சணம் என்னும் ஏட்டுச்சுவடியின் ஒளிப்படங்கள், காமிகாகமம், தில்லைக்கிழக்குக் கோபுர பரதசாத்திரக் கல்வெட்டும் கரணச் சிற்பங்களும் அமைந்துள்ளன. 

## உசாத்துணை
'கோபுரக்கலை மரபு', நூல், (2004; கோயிற்களஞ்சியம், 6, நிர்மலா நகர், வல்லம் சாலை, தஞ்சாவூர்) 

## மேற்கோள்கள்


பகுப்பு:2004 தமிழ் நூல்கள்
தமிழகக் கோயிற்கலை மரபு (நூல்)

**கோபுரக்கலை மரபு**,குடவாயில் பாலசுப்ரமணியன் எழுதிய, தமிழகக் கோயிற்கலையைப் பற்றிய நூலாகும்.  

## அமைப்பு
இந்நூல் தமிழகத்துக் கோயில்களில் விஜயநகர நாயக்க, மராட்டிய மன்னரகளின் பணிகளும் பாணிகளும், தமிழகக் கோபுரச் சிற்பங்கள், தமிழகத்தில் பள்ளிப்படைக் கோயில்கள், தஞ்சை மராட்டியர் காலச் சிற்பங்கள் ஓவியங்கள் என்ற தலைப்புகளைக் கொண்டு அமைந்துள்ளது.

## உசாத்துணை
'தமிழகக் கோயிற்கலை மரபு', நூல், (2000; தஞ்சாவூர் மகாராஜா சரபோஜியின் சரசுவதி மகால் நூலகம், தஞ்சாவூர்)

## மேற்கோள்கள்


பகுப்பு:2000 தமிழ் நூல்கள்
பகுப்பு:சரசுவதி மகால் நூலக வெளியீடுகள்
போவோன்டொ

**போவோன்டொ,** தென் இந்தியாவில், குறிப்பாக தமிழ்நாட்டில் உள்ள குளிர்பானம் ஆகும். இந்த குளிர்பானம் திராட்சை-கோலா சுவை கொண்டிருக்கும். போவோன்டொவை தமிழ்நாட்டைச் சேர்ந்த காளிமார்க் நிறுவனம் தயாரித்து விற்பனை செய்துவருகின்றது. காளிமார்க் நிறுவனம் 1916 ஆம் ஆண்டு திரு. பழனியப்ப  nadar ஆல் விருதுநகர் மாவட்டத்தில் தொடங்கப்பட்டது.

## வரலாறு
1916 ஆம் ஆண்டு விருதுப்பட்டியில் (இன்றைய விருதுநகர்) பழனியப்ப நாடார் காளிமார்க் என்ற பெயரில் உள்நாட்டில் தயாரிக்கப்பட்ட கரியமிலவளி ஏற்றப்பட்ட குளிர்பானத்தின் விற்பனையைத் தொடங்கினார். 1948 ஆம் ஆண்டு இதன் முத்திரையையும் சேர்த்து காளிமார்க் நிறுவனத்தின் பெயர் பதிவுசெய்யப்பட்டது. காளிமார்க் நிறுவனத்தின் இரண்டாம் தலைமுறையினர் 1959 ஆம் ஆண்டு போவோன்டொவை அறிமுகப்படுத்தினர்.  

## செயற்பாட்டு மற்றும் சந்தைப்படுத்தல்
இங்கிலாந்தின் ஸ்பென்சர்  மற்றும் அமெரிக்காவின் பெப்சி மற்றும் கோக் போன்ற பன்னாட்டு நிறுவனங்கள் குளிர்பான சந்தையில் நுழைந்து இந்திய நிறுவனங்களையும் குளிர்பானச் சந்தையையும் கையகப்படுத்திய போதும் வாடிக்கையாளர்களின் நன்மதிப்பு, வலுமிக்க தயாரிப்பு மற்றும் விற்பனைக் கட்டமைப்புகளால் சந்தையில் நிலைநின்று இப்போது ஒரு 100 கோடி ரூபாய் மதிப்புள்ள வணிகப்பொருளாக திகழ்கின்றது.

## வெளி இணைப்புகள்
* 

## சான்றுகள்

பகுப்பு:பானங்கள்
பகுப்பு:தமிழர் நிறுவனங்கள்
தெல்தோட்டை பிரதேச செயலாளர் பிரிவு

**தெல்தோட்டை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 57 சதுர கிலோமீட்டர்களாகவுள்ளது. இங்கு 72 கிராமங்களும், 8500 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 13 பாடசாலைகளும் உள்ளன.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* Divisional Secretariats Portal 

பகுப்பு:கண்டி மாவட்டப் பிரதேச செயலாளர் பிரிவுகள்
பாரிய-பூமி

thumb|300x300px|அளவு ஒப்பீடு: கெப்லர் 10சி (ஒரு பாரிய-பூமி) உடன் பூமி மற்றும் நெப்டியூன்.
**பாரிய-பூமி** (*mega-Earth*) என்பது புவியை விடக் குறைந்தது பத்து மடங்கு பெரிய கோள் ஒன்றைக் குறிக்கும் சொல் ஆகும். இச்சொல் முதன் முதலில் 2014 இல் உருவாக்கப்பட்டது.

## சில பாரிய-பூமி கோள்கள்
***கெப்லர் 10சி** - இக்கோள் டிராக்கோ என்னும் விண்மீன் குழுவில் உள்ளது. இந்த விண்மீன் குழு பூமியில் இருந்து 564 ஒளி ஆண்டுகள் தொலைவில் உள்ளது . இந்த டிராக்கோ குவியலில் தான் ஏற்கனவே கண்டுபிடித்த கெப்லர் 10பி என்ற கோளும் உள்ளது. இந்தக் கோள் 29,000கிமீ விட்டம் கொண்டது, அதாவது பூமியை விட 2.3 மடங்கு பெரியது. இது நம் பூமியை விட 17 மடங்கு கனமானது. இ45 நாளுக்கு ஒரு முறை சூரியன் போன்ற ஒரு விண்மீனைச் சுற்றி வருகிறது.

## இதனையும் பார்க்க
* கெப்லர் 10சி
* கே2-3டி
* பிடி+20594பி

## மேற்கோள்கள்

பகுப்பு:புறக்கோள்கள்
தெ. கள்ளிப்பட்டி

**தெ.கள்ளிப்பட்டி** (T.kallipatti), இந்தியாவின் தமிழ்நாடு மாநிலத்தில் அமைந்துள்ள '''தேனி''' மாவட்டத்தில் இருக்கும் தென்கரை பேரூராட்சியில் அமைந்துள்ள ஓர் ஊராகும்.

## பெயர்க்காரணம்
இவ்வூர்ப் பகுதியில் பெரும்பான்மையாக வறண்ட நிலத் தாவரங்களான கள்ளிச்செடிகள் ( **[[சப்பாத்திக் கள்ளி]]** மற்றும் பிரண்டைக் கள்ளி) அதிகமாக காணப்பட்டதால் கள்ளிப்பட்டி என்ற பெயர் பெற்றது.

## புவியியல்
இவ்வூர் மாவட்ட தலைநகரமான தேனி மாவட்டத்திலிருந்து கம்பம்-திண்டுக்கல் சாலையில் 15 கிமீ தொலைவில் அமைந்துள்ளது. இதன் மேற்குப்பகுதியில் மேற்குத் தொடர்ச்சிமலைதொடர் அமைந்துள்ளது. தனிமலையாக மாவூத்து மலையும், கைலாசநாதர் கரடு என்ற குன்றும் அமைந்துள்ளது.

சோத்துப்பாறை கூட்டுக்குடிநீர் தீட்டம் மற்றும் பாசனத் திட்டத்தின் மூலம் ஒரு காவாயும் செல்கிறது.  கிழக்குப் பகுதியில் “செவக்காடு” என்று அழைக்கப்படும் செம்மண் நிறைந்த புன்செய் நிலக் காடுகள் அமைந்துள்ளது. தெற்குப் பகுதியில் கைலாசபட்டியும் வடக்கு மேற்குப்பகுதியில் நன்செய் நிலப்பகுதியும் வயல் நிலங்களும் அமைந்துள்ளது.
 
## தொழில்கள்
இங்கு விவசாயம் பொதுவான தொழிலாக உள்ளது. நெல்,கரும்பு சாகுபடி செய்யப்படுகிறது. மேற்குப் பகுதியில் மாந்தோப்புகள் நிறந்து காணப்படுவதால் மாம்பழம் பறித்தல் மற்றும் அது சார்ந்த தொழில்களும் அந்தப் பருவத்தில் நடைபெறுகின்றன.

## கோவில்கள்
இவ்வூர் மேலமந்தை, கீழ மந்தை என இரண்டு பகுதிகளாக பிரிக்கப் பட்டுள்ளது. இந்த இரு பகுதிகளிலும் வெவ்வேறு பிரிவினர் உள்ளனர். கீழ மந்தைப் பகுதியில் முத்தையா-கருப்பையா கோவிலும், மேலமந்தைப் பகுதியில் முத்தாலம்மான் கோவிலும் பிரதானக் கோவில்களாக இவ்வூரில் விளங்குகின்றன.
## வேட்டைத்திருவிழா
கீழ மந்தைப் பகுதியில் உள்ள முத்தையா-கருப்பையா கோவில் திருவிழாவில் ஒரு சிறப்பம்சம் என்னவென்றால் ஓராண்டு அந்தக் கோவில் திருவிழாவாக கொண்டாடப்படும். அடுத்த வருடம் “வேட்டை திருவிழா” வாகக் கொண்டாடப்படுகிறது. இது இவ்வூர்மக்களின் வீரத்தை பறைசாற்றுவதாக இவ்வூர் மக்கள் கருதுகின்றனர். 
இதன் படி இவ்வூரில் உள்ள பெரியவர்கள் இளைஞர்களெல்லாம் கட்டுசோறு எனப்படும் கட்டி வைத்த உணவை எடுத்துக் கொண்டு மேற்குப் பகுதி மலைக்குச் சென்று இரவு முழுவதும் முகாமிட்டு அங்கேய தங்கி அதிகாலையில் மலைப்பகுதியில் உள்ள காட்டுமாடுகள், மான்கள் போன்ற விலங்குகள் நீர் அருந்த வரும் வேளையில் அவற்றை வேட்டையாடி ஊர்வலமாக கொண்டு வந்து ஊர்மக்கள் எல்லாருக்கும் அந்த விலங்குகளின் மாமிச உணவை  பங்கிட்டு வழங்கி உண்டு வெற்றியின் திருவிழாவாக கொண்டாடுகின்றனர். ஆனால் தற்போது இந்த வேட்டைத் திருவிழா தமிழக அரசால் தடை செய்யப்பட்டுள்ளது. இந்தத் திருவிழாவின் சிறப்பிற்காக பல ஊர்களில் இருந்து வந்து பெண் கேட்டு -கொடுத்து உறவை ஏற்படுத்தி கொள்கின்றனர்.

## கள்ளிப்பட்டியின் பிரபலங்கள்
சு.குப்புசாமி எழுத்தாளர், இலக்கியவாதி.

பகுப்பு:தேனி மாவட்டத்திலுள்ள கிராமங்கள்
குஜராத் முதலமைச்சர்களின் பட்டியல்

**குஜராத் முதலமைச்சர்** என்பவர் மேற்கு இந்திய மாநிலமான குஜராத்தின் அரசுத் தலைவர் ஆவார். பாம்பே மாநிலத்தில் இருந்து மே 1, 1960 அன்று குஜராத்தி மொழி பேசும் மாவட்டங்களை பிரித்து இம்மாநிலம் உருவாக்கப்பட்டது. இதுவரை 15 பேர் குஜராத் முதலமைச்சர்களாக இருந்துள்ளனர். இவர்களில் பெரும்பாலானோர் இந்திய தேசிய காங்கிரசு கட்சியைச் சேர்ந்தவர்கள். மிக நீண்ட காலம் பதவியிலிருந்த முதல்வர் பாரதிய ஜனதா கட்சியை சேர்ந்த நரேந்திர மோதி ஆவார். 15வது இந்தியப் பிரதமராக பதவியேர்க்க அவர் ராஜினாமா செய்த பின், அதே கட்சியைச் சேர்ந்த ஆனந்திபென் படேல்  முதலமைச்சர் ஆனார். இவர் தான் இம்மாநிலத்தின் முதல் பெண் முதலமைச்சர் ஆவார்.

## குஜராத் முதலமைச்சர்களின் பட்டியல்

## இவற்றையும் பார்க்கவும்
* இந்திய முதலமைச்சர்களின் பட்டியல்
* குஜராத் ஆளுநர்களின் பட்டியல்

## அடிக்குறிப்புகள்

## மேற்கோள்கள்

பகுப்பு:இந்தியாவின் மாநில முதலமைச்சர்கள் பட்டியல்கள்

பகுப்பு:குஜராத் அரசு
பகுப்பு:குசராத்து தொடர்புடைய பட்டியல்கள்
இந்திய இந்துப் புனிதத் தலங்கள்

புனித யாத்திரையாக புகழ்பெற்ற கோயில்களுக்கு செல்வது இந்து மக்களின் செயலாகும். இந்தியாவில் எண்ணற்ற இந்து சமய புனித தலங்கள் உள்ளன. இமயமலை, கேதார்நாத், கங்கோத்ரி, வாரணாசி, யமுனோத்திரி, அலகாபாத், அரித்துவார்-ரிசிகேசு, மதுரா, உத்தரப் பிரதேசம்-பிருந்தாவனம், அயோத்தி போன்றவை வட இந்திய தலங்களாகும். 

தென் இந்தியாவில் கும்பகோணம், பழனி, சமயபுரம், சபரிமலை, திருப்பதி, பஞ்சபூதத் தலங்கள் போன்றவை குறிப்பிடத்தக்கன.

## பட்டியல்

* முக்தி தரும் ஏழு நகரங்கள்
* சோதிலிங்க சிவத்தலங்கள்
* 108 வைணவத் திருத்தலங்கள்
* சக்தி பீடங்கள்
* அறுபடைவீடுகள்
* ஆறு அய்யப்பன் கோயில்கள்
* நான்கு புனித தலங்கள், இந்தியா
* நான்கு புனித தலங்கள், உத்தரகண்ட்
* அகோபிலம், ஆந்திரப் பிரதேசம்
* ஆளந்தி, மகாராட்டிரம்
* அலகாபாத், உத்தரப் பிரதேசம்
* அமர்நாத், சம்மு காசுமீர்
* அயோத்தி
* பீமாசங்கர் கோயில்
* துவாரகை
* கயை
* குருவாயூர், கேரளம்
* அரித்துவார்
* காஞ்சிபுரம்
* கட்டீல்
* வைஷ்ணவ தேவி கோயில்
* கேதார்நாத்
* கொல்லூர்
* குக்கி சுப்பிரமணியசுவாமி கோயில்
* கும்பகோணம்
* லிங்கராஜர் கோயில், புவனேஸ்வர்
* மதுரை மீனாட்சி சுந்தரேசுவரர் கோயில்
* மதுரா, உத்தரப் பிரதேசம்
* அபு மலை
* கயிலை மலை
* குருவாயூர் குருவாயூரப்பன் கோயில்
* ஓங்காரேஸ்வரர் கோயில், சிவபுரி
* பழனி முருகன் கோவில்
* நாசிக்
* பண்டரிபுரம்
* புரி
* புஷ்கர்
* புட்டபர்த்தி
* இராமேசுவரம்
* ரிசிகேசு
* சீரடி
* சிவகோரி
* சிம்மாச்சலம்
* ஸ்ரீகாளஹஸ்தி
* ஸ்ரீசைலம்
* திருச்செந்தூர்
* திருவனந்தபுரம்
* திருப்பதி
* திரிம்பகேஸ்வரர் கோயில், நாசிக்
* உடுப்பி
* உஜ்ஜைன்
* வைஷ்ணவ தேவி
* வாரணாசி
* பிருந்தாவனம்
* யாதகிரி லெட்சுமி நரசிம்மர் கோவில்

## ஆதாரங்கள்

பகுப்பு:இந்து சமய கோயில்களின் பட்டியல் கட்டுரைகள்
பகுப்பு:இந்து புனிதத் தலங்கள்
டோட்டனாக் மொழிகள்

**டோட்டனாக் மொழிகள்** (ஆங்கிலம்: Totonac languages) என்பது மெக்ஸிக்கோ நாட்டில் டோட்டனாக் மக்களால் பேசுப்படும் பல்வேரு வட்டார மொழிகள் ஆகும். 62 பிற பழங்குடி மொழிகளுடன், டோட்டனாக் மொழி மெக்ஸிக்கோ நாட்டின் உத்தியோகபூர்வ மொழி ஆகும்.

## மேற்கோள்கள்

பகுப்பு:மெக்சிகோ மொழிகள்
தாரை தப்பட்டை

**தாரை தப்பட்டை** 2016ல் வெளிவந்த அதிரடித் திரைப்படமாகும். இதனை பாலா எழுதி இயக்கியிருந்தார். இத்திரைப்படத்தில் சசிகுமார் மற்றும் வரலட்சுமி சரத்குமார் முக்கிய கதாப்பாத்திரத்தில் நடித்திருந்தனர். இளையராஜா இப்படத்திற்கு இசை அமைத்திருந்தார். இது இளையராஜாவின் 1000வது படமாக 14 சனவரி 2016ல் வெளிவந்தது.

இளையராஜாவிற்கு இப்படத்தில் இசையமைத்தமைக்காக தேசிய விருது கிடைத்தது.

## நடிகர்கள்
*சசிகுமார் ... சானாசி
*வரலட்சுமி சரத்குமார் ... சொர்ணவள்ளி
*ஜி. எம். குமார் ... சாமிப்புலவன்
*ஆர். கே. சுரேசு ... கருப்பையா 
*சதீஸ் கௌசிக்
*காயத்ரி ரகுராம்
*அந்தோனி தாசன்
*ரம்யா என்.எஸ்.கே. .. ரம்யா
* அமுதவானன்
* ஆனந்தி ... கலைவாணி

## ஆதாரங்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சசிகுமார் நடித்த திரைப்படங்கள்
மாயாவி (2005 திரைப்படம்)

**மாயாவி** (Maayavi) 2005 இல் வெளிவந்த நகைச்சுவை காதல் திரைப்படமாகும். இதனை சிங்கம்புலி இயக்கியிருந்தார். சூர்யா, ஜோதிகா, சத்யன் ஆகியோர் முக்கிய வேடத்தில் நடித்திருந்தனர். தேவி ஸ்ரீ பிரசாத் இப்படத்திற்கு இசையமைத்திருந்தார்.

## நடிகர்கள்
*சூர்யா .. அபேஸ் பாலய்யா
*ஜோதிகா - நடிகை ஜோதிகா
*சத்யன் .. சத்யராஜ்
*சங்கிலி முருகன் ... ஆசாரி

## பாடல்கள்
இத்திரைப்படத்திற்கு தேவி ஸ்ரீ பிரசாத் இசையமைத்திருந்தார். 

## மேற்கோள்கள்

## வெளி இணைப்புகள்
* 

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
பைஞ்சுதைக் கலப்பி

வலது|thumb|330x330px|இரட்டை தண்டு கான்கிரீட் கலப்பி
thumb|250x250px|ஒரு கான்கிரீட் கலவை வாகனத்தின் இயக்க வரைபடம்
**பைஞ்சுதைக் கலப்பி** (*concrete mixer*) என்பது ஒரு சாதனம், இதன் மூலம் சிமெண்ட், மணல் அல்லது சரளை, மற்றும் நீர் போட்டு பைஞ்சுதை உருவாக்க முடியும்.

இன்றைய தொழிற்துறைகளில், வேகமாக கான்க்ரீட் கலவை தயாரிப்பு தேவைப்படுகிறது. எனவே வெவ்வேறு வகையான கான்கிரீட் கலப்பிகல் பயன்படுத்தப்பட்டு வருகின்றன.

சிறப்பு கான்கிரீட் போக்குவரத்து லாரிகள் (உள்ள போக்குவரத்து கலவை) செல்வதற்கு மற்றும் கட்டுமான இடத்திற்கு கான்கிரீட் கொண்டு வருவததுக்கு பயன்படுத்த படுகிறது.

இந்த சிறிய இடைத்தங்கல்-மிக்ஸ் டிரக் சிறிய உபயோகத்திற்காக பயன்படுத்தப்படுகிறது..

அளக்கும் கருவியுடன் கூடிய கான்கிரீட் லாரிகள் தேவைப்படும் தொகை படி கான்கிரீட் செய்யது தரப்படும்.

கான்கிரீட் திரள்படுத்தல் ஆலை இல்லாத கட்டுமான தளத்தில், சுய ஏற்றும் கான்கிரீட் மிக்சர் மிகவும் பயனுள்ளதாக இருக்கிறது.

## உசாத்துணை


பகுப்பு:கட்டுமானப் பொறிகள்
2016 ஒர்லாண்டோ இரவுக் கூடலகத்தில் துப்பாக்கிச் சூடு

-->
}}

சூன் 12, 2016இல் அமெரிக்க மாநிலம்  புளோரிடாவின் ஒர்லாண்டோவில் பல்சு என்று பெயரிடப்பட்ட இரவுக்கூடலகத்தில் பலமுறை துப்பாக்கியால் சுடப்பட்டதில் குறைந்தது 50 பேர் கொல்லப்பட்டனர்; 53 பேர் காயமடைந்தனர். துப்பாக்கியாளர் ஆப்கானித்தானைச் சேர்ந்த அமெரிக்கக் குடிமகன் *ஓமார் சித்திக் மாத்தீன்* என அடையாளம் காணப்பட்டுள்ளார்.

இதுவே அமெரிக்க வரலாற்றில் மிக மோசமான திரள் துப்பாக்கிச் சூடு  ஆகும்.

## நிகழ்வு
சூன் 12, கிழக்கத்திய நேரம் காலை 2:02மணிக்கு துப்பாக்கிச் சுடும் சப்தம் கேட்டு இரவுக் கூடலகத்திற்கு பாதுகாப்பிற்கிருந்த காவல்துறை அதிகாரி துப்பாக்கியாளரை நோக்கி சுட்டார். பல்சு  கூடலக நிர்வாகத்தினர் தங்களது முகநூல் பக்கத்தில் காலை 2:09மணிக்கு "பல்சிலிருந்து அனைவரும் வெளியேறுங்கள்; ஓடுங்கள்" என்று பதிவு செய்திருந்தனர்.  துப்பாக்கியாளர் தாக்குதல் நீள் துப்பாக்கி,  கைத்துப்பாக்கி, மற்றும் அதிகாரிகள்  அபாயகரமானது என ஐயுற்ற மற்றுமொரு  *கருவி*யையும் வைத்திருந்தார். கூடுதல் காவலர்கள் துப்பாக்கிச் சண்டையில் ஈடுபட்டபோது கூடலகத்திற்குள் ஓடிய துப்பாக்கியாளர் அங்கிருந்தவர்களை பிணையாக்கினார்.

பிணைவைக்கப்பட்டிருந்தவர்களை விடுவிக்க, பேரம் பேச ஒருவர் நிகழிடத்திற்கு அனுப்பப்பட்டார்..
துப்பாக்கியாளரிடம் வெடிக்கக்கூடிய கருவி இருந்ததாகக் கூறப்படுகின்றது. காவல்துறையினரின் வெடிகுண்டு குழுவினர் கட்டுப்படுத்தப்பட்ட வெடிப்பை  நிகழ்த்தியதாகக் கூறப்படுகின்றது.

காலை 5:00மணிக்கு சிறப்பு ஆயுத, தந்திரக் குழுவினர் கூடலகத்தினுள் நுழைந்து துப்பாக்கியாளருடன் சண்டையில் ஈடுபட்டனர். முப்பது பிணையாளர்கள் விடுவிக்கப்பட்டனர்; ஒரு காவல் அதிகாரிக்கு தலையில் குண்டுபட்டு மருத்துவமனையில் அனுமதிக்கப்பட்டார். ஒர்லாண்டோ காவல்துறை துப்பாக்கியாளர் கொல்லப்பட்டதாக அறிவித்தனர். இராய்ட்டர்சு நிறுவனம் துப்பாக்கியாளர் எப்போது கொலைகளை நிகழ்த்தினார் என்பது அறியப்படவில்லை என வெளியிட்டுள்ளது.

## தீவினையாளர்

**ஒமார் மிர் சித்திக் மாத்தீன்** (நவம்பர்16, 1986 – சூன்12, 2016) ஒர்லாண்டோவிலிருந்து ஏறத்தாழ  தொலைவில் வாழ்ந்து வந்தார். நியூயார்க் மாநிலத்தில்  ஆப்கானிய பெற்றோர்களுக்குப் பிறந்த மாத்தீன், முஸ்லிமாக அறிவிக்கப்பட்டுள்ளார். மார்ட்டின் கவுன்ட்டி உயர்நிலைப் பள்ளியில் குறைந்தது ஓராண்டாவது படித்துள்ளதாகவும் இந்தியன் ரிவர் ஸ்டேட் கல்லூரியிலிருந்து இரண்டு பட்டப்படிப்புகளை முடித்துள்ளதாகவும் கூறப்படுகின்றது. புளோரிடா மாநில சட்ட ஒழுங்குத் துறை ஆவணங்களின்படி இவர் மீது எந்த குற்றவியல் வழக்கும் பதியப்படவில்லை. மாத்தீன் புளோரிடாவின் பியர்சு கோட்டை நகரில் வாழ்ந்து வந்தார்; ஆயினும் இவருக்கான அஞ்சல்களை பெற்றோரின் முகவரியில் செயின்ட் லூசியில் பெற்று வந்தார்.

## மேற்சான்றுகள்

## வெளியிணைப்புகள்

* Pulse nightclub website
* 

பகுப்பு:2016 நிகழ்வுகள்
பகுப்பு:ஐக்கிய அமெரிக்காவில் தீவிரவாதம்
பகுப்பு:புளோரிடா
பகுப்பு:ந.ந.ஈ.தி சமூகத்திற்கு எதிரானக் குற்றங்கள்
குரு நாடு

**குரு அல்லது குரு நாடு** (Kuru) () நடு வேத காலத்திய, வட இந்திய,  ஆரிய நாடுகளில் ஒன்றாகும். தற்கால தில்லி, அரியானா, உத்தரகாண்ட், மற்றும் மேற்கு உத்தரப்பிரதேசத்தின் தோவாப் பிரதேசம் முதல் கோசாம்பி வரை குரு நாட்டின் பகுதிகளாக இருந்தது. குரு நாடு  ஜனபத நாடுகளில் ஒன்றாக விளங்கியது. குரு நாட்டை நிறுவியவர் மன்னர் குரு ஆவார்.

## பெயர்க் காரணம்
அத்தினாபுரத்தை தலைநகராகக் கொண்டு ஆண்ட மன்னர் ஒருவர் (குரு) குருச்சேத்திரத்தில் கடும் தவம், தான, தருமங்கள் செய்த காரணத்தினால் அம்மன்னர் ஆண்ட நாட்டை **குரு நாடு** என அழைக்கப்பட்டது.

## அமைவிடம்
[thumb|right|[மகாஜனபதம்|மகாஜனபத காலத்திய குரு நாடும்; பிற நாடுகளும்]]
குரு நாட்டின் கிழக்கில் திரௌபதி பிறந்த பாஞ்சாலம், வட மேற்கில் சகுனி பிறந்த காந்தார நாடு மற்றும் காம்போஜம்,  தெற்கில் கிருஷ்ணன் பிறந்த சூரசேனம் மற்றும் மத்ஸய நாடும் எல்லைகளாகக் கொண்டது.

## வரலாறு
சந்திர குல மன்னர் நகுசனின் மகன் யயாதியின் கடைசி மகன் புரு ஆவார். புருவின் 25 தலைமுறைகளுக்குப் பின் பிறந்தவர் மன்னர் குரு. குருவிற்கு 15 தலைமுறைக்குப் பின் பிறந்தவர்கள் பாண்டவர் மற்றும் கௌரவர். யயாதியின் மூத்த மகன் யதுவின் வழித்தோன்றல்களே யது குலத்தினர் ஆவார். யது குலத்தின் உட்கிளையான விருஷ்ணி குலத்தில் பிறந்தவர்களே கிருஷ்ணன், சுபத்திரை மற்றும் பலராமன் ஆவார்.

குரு நாட்டின் தலைநகரம் கங்கை ஆற்றாங்கரையில் அமைந்த அத்தினாபுரம் ஆகும். இத்தலைநகரின் வளமான பெரும் பகுதிகள் திருதராட்டினும் அவர்தம் மக்கள் கௌரவர்களும் ஆண்டனர். திருதராட்டிரனின் தம்பி பாண்டுவின் மகன்களாக பாண்டவர்கள் இந்திரப்பிரஸ்தம் நகரத்தை நிறுவி, குரு நாட்டின் கிழக்குப் பகுதிகளை பிரித்துக் கொண்டு ஆண்டனர்.

## குரு நாட்டின் சிறப்பும், வீழ்ச்சியும்
வியாசரின் மகாபாரத காவியத்தில் குரு நாட்டையும், அதன் மன்னர்களையும் மையப்படுத்தி எழுதப்பட்டுள்ளது. வேத காலத்திய குரு நாட்டை ஆண்ட தருமன், பரிட்சித்து, ஜனமேஜயன் போன்ற மன்னர்களின் ஆட்சிக் காலத்தில், அரசியல் மற்றும் பண்பாடு சிறந்து விளங்கியது. குருச்சேத்திரப் போருக்குப் பின்னர் கி மு 850 முதல் வீழ்ச்சியை நோக்கி சென்று கொண்டிருந்த குரு நாடு, மகாஜனபாத காலத்தில்,  கி மு 500-இல் மறைந்தது.

## மன்னர் குருவின் தலைமுறை அட்டவணை
சந்திர குல மன்னர் நகுசனின் மகன் யயாதியின் கடைசி மகன் புரு ஆவார். புருவின் 25 தலைமுறைகளுக்குப் பின் பிறந்தவர் மன்னர் குரு. குருவிற்கு 15 தலைமுறைக்குப் பின் பிறந்தவர்கள் பாண்டவர் மற்றும் கௌரவர்.




## இதனையும் காண்க
[thumb|right|குரு நாட்டின் கழுகு வடிவ [வேள்வி மேடையும், வேள்வி செய்தவதற்கான யாகக் கரண்டி போன்றவைகள். (மாதிரிகள்)]]
* குரு
* வியாசர்
* மகாபாரதம்
* பாண்டவர்
* கௌரவர்
* குருச்சேத்திரப் போர்
* பரிட்சித்து
* ஜனமேஜயன்
* இந்தோ ஆரிய மக்கள்

## ஆதாரங்கள்

* 
* 
* 
* 

## வெளி இணைப்புகள்

*Kuru Kingdom
* குருவின் வழித்தோன்றல்கள்
*''Mahabharata of Krishna Dwaipayana Vyasa'', translated to English by Kisari Mohan Ganguli
*The Kuru race in Sri Lanka – Web site of Kshatriya Maha Sabha
*Coins of Kuru janapada 

## மேலும் படிக்க
* 
* 

பகுப்பு:மகாபாரதத்தில் நாடுகள்
பகுப்பு:மகாஜனபதம்
பகுப்பு:இந்திய தொன்மவியல்
பகுப்பு:பண்டைய இந்தியா
சுகோவில் அளவுகோல்

**சுகோவில் அளவுகோல்** (*Scoville scale*) என்பது மிளகாய், மிளகு போன்ற மசாலா உணவுப் பொருட்களின் கார்ப்புச் சுவையின், கார வெப்பத்தினை அளவிட உதவும் அளவீட்டு முறை ஆகும். இவை சுகோவில் வெப்ப அளவீடு (*Scoville heat units* SHU) என்று குறிப்பிடப்படுகிறது.

## வேதிப்பொருள்
இந்த அளவீடு அந்த உணவுப் பொருளில் உள்ள காப்சசின் (Capsaicin) அளவின் அடிப்படையில் மாறுபடுகிறது. காப்சசின் என்பது ஒன்றுக்கொன்று தொடர்புடைய காப்சினாய்டுகள் (*Capsaicinoids*) தொகுதியில் உள்ள ஒரு வகை வேதிப்பொருள் ஆகும்.

## வரலாறு
இந்த அளவீட்டு முறையானது அமெரிக்க மருந்தாளர் வில்பர் சுகோவில் என்பவரால் பயன்படுத்தப்பட்டு வந்தது. 1912 முதல் அவரது பெயரிலேயே இந்த அளவீட்டு முறை பொது பயன்பாட்டில் இருந்து வருகிறது. இது சுகோவில் புலனுணர்வு சோதனை (Scoville Organoleptic Test) என்றும் கூறப்படுகிறது.

## மேற்கோள்கள்

## வெளி இணைப்புகள்
* Wilbur Scoville profile on NNDB
* Scoville Scale Chart for Hot Sauce and Hot Peppers Scoville Heat Scale Database on Scott Roberts Website
* Scoville Scale/Scoville Heat Units Explanation at Tabasco Website

பகுப்பு:அலகுகள்
ஜெய் (திரைப்படம்)

***ஜெய்*** (*Jai*) 2004 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தை கன்னட திரைப்படத்துறையில் உள்ள முன்னணி இயக்குநர்களில் ஒருவரான எசு. நாராயண் இயக்கியிருந்தார். இத்திரைப்படத்தில் பிரசாந்த், அன்சு அம்பானி ஆகியோர் முதன்மை வேடங்களிலும், தியாகராஜன், ராஜ்கிரண், பானுப்ரியா ஆகியோர் துணை வேடங்களிலும் நடித்திருந்தனர். மணிசர்மா இசையமைத்த இத்திரைப்படத்தினை தியாகராஜன் தயாரித்திருந்தார். இத்திரைப்படமானது 2002 இல் வெளியான *ஆதி* தெலுங்குத் திரைப்படத்தின் மறுஆக்கமாகும். இத்திரைப்படம் 2004 சனவரி மாதத்தில் வெளியானது.

## நடிகர்கள்

* பிரசாந்த் - ஜெய்
* அன்ஷு அம்பானி - நந்தினி 
* தியாகராஜன் - வீரபாண்டி
* ராஜ்கிரண் - நல்லமுத்து 
* பானுப்ரியா
* ராஜன் பி தேவ் - வச்சுரவேலு 
* சீதா
* தாமு
* வையாபுரி
* சத்யன்
* "மின்னல்" தீபா
* ஜனகராஜ்
* பொன்னம்பலம்
* தேவன்
* பாண்டு
* ஷகிலா
* ஷர்மிலி
* தோதன்னா
* ராபர்ட்
* சிம்ரன் - சிறப்புத் தோற்றம்
* முமைத் கான் - சிறப்புத் தோற்றம்

## கதைச் சுருக்கம்

## பாடல்கள்
இசையை மணி ஷர்மா இயற்றினார். இலக்கியன் எழுதியுள்ள "கனவு காணலாம்" பாடல் குறிப்பிடும்படியாக  உள்ளது. 

## தயாரிப்பு

## மேற்கோள்கள்

## வெளியிணைப்புகள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:இலங்கையில் படமாக்கப்பட்ட திரைப்படங்கள்
பகுப்பு:தியாகராஜன் நடித்த திரைப்படங்கள்
சாயல்குடி

**சாயல்குடி** (*Sayalgudi*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கடலாடி வட்டத்தில் இருக்கும் ஒரு பேரூராட்சி ஆகும். இது இராமநாதபுரம் மாவட்டத்தில் உள்ள கடற்கரை நகரம் ஆகும்.  சாயல்குடி பேரூராட்சி கிழக்கு கடற்கரை சாலைப் பகுதியில் அமைந்துள்ளது. இது இராமநாதபுரத்திலிருந்து 60 கி.மீ. தொலைவிலும், பரமக்குடியிலிருந்து 50 கி.மீ. தொலைவிலும் உள்ளது.இங்கு இருந்து 5 கி.மீ. தொலைவில் கடற்கரை உள்ளது.  இது இராமநாதபுரம் சமஸ்தானத்திற்கு உட்பட்ட சாயல்குடி ஜமீன் ஆட்சி செய்த பகுதியாகும்.  இங்கு உள்ள சிவன்கோவில் கடல்பாறையால் கட்டப்பட்டது.

2011-ஆம் ஆண்டு மக்கள்தொகை கணக்கெடுப்பின்படி, இந்த  **பேரூராட்சி** 3,617 வீடுகளும், 14,801 மக்கள்தொகையும் கொண்டது.
இங்கு அன்னை பத்திரகாளி அம்மன் ஆலயம் சாயல்குடி சத்திரிய இந்து நாடார் உறவின்முறை மூலம் சிறப்பாக செயல்படுத்து வருகிறது

இது 12.20 ச.கி.மீ. பரப்பும், 15 வார்டுகளும், 53 தெருக்களும் கொண்ட சாயல்குடி பேரூராட்சியானது முதுகுளத்தூர் (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.

## அகழ்வாராய்ச்சி
இங்கு மேற்கொள்ளப்பட்ட அகழ்வாராய்ச்சியில் அங்கு ஈராயிரம் ஆண்டுகளுக்கு முன்பே இரும்பு உருக்காலைகள் அமைந்திருந்ததற்கான ஆதாரங்கள் கிடைத்துள்ளன. சங்க காலத்தைச் சேர்ந்த இரும்பாலைகளின் உருக்குலைந்த பகுதிகள் கிடைக்கப்பட்டுள்ளன. இரும்புத்தாது, உடைந்த பானையின் ஓடுகள், குறியீடுள்ள பானை ஓடுகள், சுடுமண்ணால் ஆன தாய்த் தெய்வ பொம்மை, கெண்டியின் மூக்குப்பகுதி என பல தொல்பொருட்கள் கிடைத்துள்ளன. உடமைக்குறி என நம்பப்படும் அடையாளங்களுடன் சில ஓடுகளும் கிடைத்துள்ளன.

## மேற்கோள்கள்

பகுப்பு:இராமநாதபுரம் மாவட்டத்தில் உள்ள பேரூராட்சிகள்
பீட்டர் பி. சேலன்

**பீட்டர் பி. சேலன்** (*Peter B. Shalen*; பிறப்பு: 1946) ஓர் அமெரிக்கக் கணிதவியலாளர் ஆவார். இவர் தாழ்-பரிமாண  இடவியலில் முதன்மையாகப் பணிபுரிந்து வந்தார். இடவியலின் முக்கியத் தேற்றமான "ஜேஎஸ்ஜே சிதைவு" என்பதில் உள்ள "எஸ்" இவரைக் குறிக்கும்.   
       
## வாழ்க்கை
இவர் 1962 ஆம் ஆண்டில் இசுடுய்வேசன்ட் உயர்நிலைப் பள்ளியில் பட்டம் பெற்றார். 1966 ஆம் ஆண்டில் ஆர்வர்டு கல்லூரியில் இளங்கலைப் பட்டம் பெற்றார். 1972 ஆம் ஆண்டில் ஆர்வர்டு பல்கலைக்கழகத்தில் தனது முனைவர் பட்டத்தைப் பெற்றார். இவர் கொலம்பியா பல்கலைக்கழகம், ரைசுப் பல்கலைக்கழகம் மற்றும் கூரண்டு நிறுவனம் ஆகியவற்றில் பணியாற்றிய பிறகு, சிகாகோவில் உள்ள இல்லினாய்சுப் பல்கலைக்கழகத்தில் பேராசிரியராகப் பணியில் சேர்ந்தார். சேலன் 1977ஆம் ஆண்டு முதல் 1979 ஆம் ஆண்டு வரை கணிதம் சார்ந்த  சுலோன் அறக்கட்டளையில் ஆராய்ச்சி உறுப்பினராக இருந்தார். 1986 இல் கலிபோர்னியாவின் பெர்க்லியில் நடந்த அனைத்துலகக் கணித அறிஞர் பேரவையின் சிறப்பழைப்புப் பேச்சாளராகப் பங்குபெற்றார். அவர் "முப்பரிமாண இடவியல் மற்றும் அதன் விளக்கத்திற்கான பங்களிப்புகளுக்காக"  அமெரிக்கக் கணிதவியல் சங்கத்தின் ஆய்வாளர்களுக்கான 2017 ஆம் ஆண்டு வகுப்பின் உறுப்பினராகத் தேர்ந்தெடுக்கப்பட்டார்.

## பணிகள்
மார்க் குல்லருடன் இணைந்து, 3-பன்மடிகளாகச் சிதைவுறும் அதிபரவளைவு 3-பன்மடி குலங்களின் பிரதிநிதித்துவ வகைகளின் பண்புகள் தொடர்பான பணிகளை மேற்கொண்டார்.
இப் பணியின் அடிப்படையில், குல்லர், கேமரூன் கார்டன், ஜான் லூக்கே மற்றும் சேலன்    ஆகியோர் 'சுழற்சி அறுவை சிகிச்சை தேற்றத்தை' நிரூபித்துள்ளனர். "ஒரு முடிச்சின் மீதான டெஹ்ன் அறுவை சிகிச்சையின் (+1 அல்லது −1) விளைவு, எளிதாக இணைக்கப்பட்ட 3-பன்மடிவெளியாக அமையும்" என்பது இத் தேற்றத்தின்  முக்கியமான கிளைத்தேற்றமாகும். இது, முடிச்சுகள் அவற்றின் நிரப்பிகளால் தீர்மானிக்கப்படுகின்றன என்று கூறும் 'கார்டன்-லூக்கே தேற்றத்தின்' ஒரு முக்கியமான பகுதியாகும். இவர்களது இந்த அறிக்கையானது பெரும்பாலும் *சிஜிஎல்எஸ்*(CGLS) என்று குறிப்பிடப்படுகிறது.

மார்க் குல்லருடனான தனது பணியை, கணிதவியலாளர் ஜான் டபிள்யூ. மோர்கனுடன் இணைந்து பணியாற்றி பொதுமைப்படுத்தினார். இவர் வில்லியம் தர்ஸ்டனின் பல அடிப்படையான முடிவுகளை மறுத்து நிறுவினார்.

## தேர்ந்தெடுக்கப்பட்ட சில படைப்புகள்
*
*Shalen, Peter B. *Separating, incompressible surfaces in 3-manifolds.* Inventiones Mathematicae 52 (1979), no. 2, 105–126.
* Culler, Marc; Shalen, Peter B. *Varieties of group representations and splittings of 3-manifolds.* Annals of Mathematics (2) 117 (1983), no. 1, 109–146.
* Culler, Marc; Gordon, C. McA.; Luecke, J.; Shalen, Peter B. *Dehn surgery on knots.*  Annals of Mathematics (2)  125  (1987),  no. 2, 237–300.
* Morgan, John W.; Shalen, Peter B. *Valuations, trees, and degenerations of hyperbolic structures. I.* Ann. of Math. (2) 120 (1984), no. 3, 401–476.
* Morgan, John W.; Shalen, Peter B. *Degenerations of hyperbolic structures. II. Measured laminations in 3-manifolds.* Annals of Mathematics (2)  127  (1988),  no. 2, 403–456.
* Morgan, John W.; Shalen, Peter B. *Degenerations of hyperbolic structures. III. Actions of 3-manifold groups on trees and Thurston's compactness theorem.* Annals of Mathematics (2)  127  (1988),  no. 3, 457–519.

## மேற்கோள்கள்


## வெளி இணைப்புகள்
*Shalen's home page at UIC
*Art Rothstein's Stuyvesant Math Team page
*

பகுப்பு:வாழும் மக்கள்
பகுப்பு:அமெரிக்கக் கணிதவியலாளர்கள்
பகுப்பு:1946 பிறப்புகள்